CELEX: 32012D0246
Language: da
Date: 2012-05-02 00:00:00
Title: 2012/246/EU: Kommissionens gennemførelsesafgørelse af 2. maj 2012 om ændring af afgørelse 2011/207/EU om et særligt kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet (meddelt under nummer C(2012) 2800)

8.5.2012   
            
            
               DA
            
            
               Den Europæiske Unions Tidende
            
            
               L 121/25
            
         KOMMISSIONENS GENNEMFØRELSESAFGØRELSE
   af 2. maj 2012
   om ændring af afgørelse 2011/207/EU om et særligt kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet
   (meddelt under nummer C(2012) 2800)
   (2012/246/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 95, og
   ud fra følgende betragtninger:
   
               (1)
            
            
               Den Internationale Kommission for Bevarelse af Tunfiskebestanden i Atlanterhavet (ICCAT) vedtog i 2006 en flerårig genopretningsplan for almindelig tun i det østlige Atlanterhav og Middelhavet. ICCAT ændrede den flerårige genopretningsplan på sit årlige møde i 2008. Den ændrede plan blev gennemført i EU-retten i kraft af Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet (2). Denne plan blev yderligere ændret og godkendt på ICCAT's årlige møde i 2010 i kraft af ICCAT-henstilling 10-04 (3).
            
         
               (2)
            
            
               For at sikre en vellykket gennemførelse af den ændrede flerårige genopretningsplan blev der ved Kommissionens beslutning 2009/296/EF (4) oprettet et særligt kontrol- og inspektionsprogram for en toårsperiode (15. marts 2009 til 15. marts 2011).
            
         
               (3)
            
            
               Det særlige kontrol- og inspektionsprogram i forbindelse med genopretning af bestandene af almindelig tun i det østlige Atlanterhav og Middelhavet, der blev indført ved Kommissionens afgørelse 2011/207/EU (5), blev vedtaget for at sikre kontinuiteten af det program, der blev indført ved beslutning 2009/296/EF, og straks gennemføre visse bestemmelser i ICCAT-henstilling 10-04, navnlig bestemmelserne om hurtig forelæggelse af de påkrævede fiskeri- og inspektionsplaner. Afgørelse 2011/207/EU omfatter perioden fra den 15. marts 2011 til den 15. marts 2014.
            
         
               (4)
            
            
               På baggrund af drøftelserne under ICCAT's årsmøde i 2011 og for at sikre en fuldstændig gennemførelse af ICCAT-bestemmelserne er det hensigtsmæssigt at gennemføre kravene om prøveudtagning og pilotaktiviteter i punkt 87 i ICCAT-henstilling 10-04 om indførelse af en flerårig genopretningsplan for almindelig tun i det østlige Atlanterhav og Middelhavet.
            
         
               (5)
            
            
               Det er også hensigtsmæssigt at opdatere og korrigere visse forældede eller fejlagtige henvisninger i afgørelse 2011/207/EU.
            
         
               (6)
            
            
               Afgørelse 2011/207/EU bør ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE AFGØRELSE:
   Artikel 1
   I afgørelse 2011/207/EU foretages følgende ændringer:
   
               1)
            
            
               Titlen affattes således:
            
         
               2)
            
            
               Artikel 3, nr. 2), affattes således:
               
                           »2)
                        
                        
                           al fangst, landing, overførsel, omladning og anbringelse i bur, herunder prøveudtagningsprogrammer og pilotundersøgelser«
                        
                     
         
               3)
            
            
               I artikel 4 indsættes som nr. 9) og 10):
               
                           »9)
                        
                        
                           gennemførelse af pilotundersøgelser af, hvordan skøn foretaget på tidspunktet for fangst og anbringelse i bur over både antal og vægt af almindelig tun kan forbedres
                        
                     
                           10)
                        
                        
                           gennemførelse af prøveudtagningsprogrammer og/eller alternative programmer på tidspunktet for anbringelse i bur for at forbedre skønnene over de i bur anbragte fisks antal og vægt.«
                        
                     
         
               4)
            
            
               Artikel 9, stk. 1, affattes således:
               »1.   En medlemsstat, der som led i en fælles plan for ressourceanvendelse agter at overvåge og inspicere fiskerfartøjer i farvande under en anden medlemsstats jurisdiktion, meddeler dette til den pågældende kystmedlemsstats kontaktpunkt, jf. artikel 80, stk. 5, i forordning (EF) nr. 1224/2009, og til EU-Fiskerikontrolagenturet (EFCA).«
            
         
               5)
            
            
               Artikel 10 affattes således:
               »Artikel 10
               Oplysning om overtrædelser
               Medlemsstater, hvis embedsmænd under inspektion af de aktiviteter, der er anført i artikel 3, konstaterer, at der er begået en overtrædelse, meddeler straks inspektionsdatoen og nærmere oplysninger om overtrædelsen til Kommissionen.«
            
         
               6)
            
            
               I artikel 14 ændres »EF-Fiskerikontrolagenturet (CFCA)« til »EFCA«.
            
         
               7)
            
            
               Artikel 15 ændres således:
               
                           a)
                        
                        
                           I stk. 1 ændres »CFCA« til »EFCA«.
                        
                     
                           b)
                        
                        
                           Den indledende tekst i stk. 3 affattes således:
                           »3.   Denne rapport skal indeholde følgende oplysninger i overensstemmelse med tabellen i bilag IV:«.
                        
                     
         
               8)
            
            
               Bilag I og II erstattes af teksten i bilaget til nærværende afgørelse.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 2. maj 2012.
      
         
            På Kommissionens vegne
         
         Maria DAMANAKI
         
            Medlem af Kommissionen
         
      
   
   
      (1)  EUT L 343 af 22.12.2009, s. 1.
   
      (2)  EUT L 96 af 15.4.2009, s. 1.
   
      (3)  ICCAT's henstilling om ændring af ICCAT's henstilling om indførelse af en flerårig genopretningsplan for almindelig tun i det østlige Atlanterhav og Middelhavet.
   
      (4)  EUT L 80 af 26.3.2009, s. 18.
   
      (5)  EUT L 87 af 2.4.2011, s. 9.
   
      BILAG
      »
            BILAG I
            
               BENCHMARKS
            
            De i dette bilag fastsatte benchmarks gennemføres bl.a. for at sikre:
            
                        a)
                     
                     
                        fuld overvågning af anbringelse i bur i EU-farvande
                     
                  
                        b)
                     
                     
                        fuld overvågning af overførsler
                     
                  
                        c)
                     
                     
                        fuld overvågning af fælles fiskeri
                     
                  
                        d)
                     
                     
                        kontrol af alle dokumenter, der kræves efter de gældende retsforskrifter for almindelig tun, især med henblik på kontrol af de registrerede oplysningers pålidelighed.
                     
                  
                        Inspektionssted
                     
                     
                        Benchmark
                     
                  
                        Anbringelse i bur
                     
                     
                        For enhver anbringelse i bur i et akvakulturbrug skal der være givet tilladelse fra flagmedlemsstaten/flagmedlemsstaterne for fangstfartøjet/fangstfartøjerne og/eller det faststående tunfiskenet inden 48 timer efter afgivelsen af de oplysninger, som kræves i forbindelse med anbringelse i bur.
                        Enhver anbringelse i bur af almindelig tun skal ledsages af præcis, fyldestgørende og valideret dokumentation, således som det kræves af ICCAT (bl.a. i punkt 84 i ICCAT-henstilling 10-04).
                        Enhver anbringelse i bur skal inspiceres af akvakulturbrug-medlemsstatens kompetente myndigheder. Inspektionen bør omfatte hele anbringelsen i bur.
                        På tidspunktet for anbringelse i bur gennemføres prøveudtagningsprogrammer for at undersøge, hvordan skøn over både antal og vægt af almindelig tun kan forbedres.
                        Enhver anbringelse i bur skal videokameraovervåges i vandet (jf. punkt 86 i ICCAT-henstilling 10-04).
                        Fisk skal anbringes i bur før den 31. juli, medmindre den akvakulturbrug-medlemsstat, der modtager fiskene, når rapporten om anbringelse i bur indsendes, fremfører gyldige grunde, herunder force majeure.
                     
                  
                        Høst
                     
                     
                        Enhver høst skal ledsages af præcis, fyldestgørende og valideret dokumentation (jf. bl.a. i punkt 84 i ICCAT-henstilling 10-04).
                        Ved enhver høst fra et bur skal der være en regional ICCAT-observatør til stede.
                     
                  
                        Inspektion på havet
                     
                     
                        Benchmark, der skal fastsættes efter en udførlig analyse af fiskeriet i hvert område.
                        Benchmarks for inspektion på havet skal henvise til antallet af patruljedage på havet med angivelse af fangstperiode og fiskeritype.
                     
                  
                        Overførsel
                     
                     
                        Enhver overførsel skal være godkendt i forvejen af flagstaterne på basis af en forudgående meddelelse om overførsel (jf. ICCAT-henstilling 10-04).
                        Enhver overførsel tildeles et nummer for tilladelsen (jf. punkt 76 i ICCAT-henstilling 10-04).
                        Der skal gives en tilladelse til en overførsel inden 48 timer efter forelæggelsen af den forudgående meddelelse om overførsel (jf. punkt 76 i ICCAT-henstilling 10-04).
                        En ICCAT-overførselsopgørelse sendes til flagstaten, når overførslen er afsluttet (jf. punkt 77 i ICCAT-henstilling 10-04).
                        Enhver overførsel skal videokameraovervåges i vandet (jf. punkt 79 i ICCAT-henstilling 10-04).
                        På fangsttidspunktet gennemføres pilotundersøgelser af, hvordan skøn over både antal og vægt af almindelig tun kan forbedres, bl.a. med anvendelse af stereoskopiske systemer.
                     
                  
                        Omladninger
                     
                     
                        Alle skibe skal inspiceres ved ankomst, inden omladning påbegyndes, og før afsejling, efter omladning har fundet sted. Der skal foretages stikprøvekontrol i ikke-udpegede havne.
                        En omladningsopgørelse skal sendes til flagstaten senest 48 timer efter den dag, hvor omladningen fandt sted i en havn (jf. punkt 69 i ICCAT-henstilling 10-04).
                     
                  
                        Fælles fiskeri
                     
                     
                        For alt fælles fiskeri skal der foreligge tilladelse fra flagmedlemsstaterne og Kommissionen, som fremsender oplysningerne om tilladt fælles fiskeri til ICCAT. Der offentliggøres en liste over tilladt fælles fiskeri på ICCAT's websted.
                     
                  
                        Overvågning fra luften
                     
                     
                        Fleksibel benchmark, der skal fastsættes efter en detaljeret analyse af fangstaktiviteten i det enkelte område og desuden skal afspejle de ressourcer, medlemsstaten har til rådighed.
                     
                  
                        Landinger
                     
                     
                        Alle fartøjer, der anløber en udpeget havn for at lande almindelig tun, skal inspiceres. Der skal foretages stikprøvekontrol i ikke-udpegede havne.
                        Den kompetente myndighed skal sende en landingsopgørelse til fiskerfartøjets flagmedlemsstatsmyndighed senest 48 timer efter, at landingen er afsluttet (jf. punkt 68 i ICCAT-henstilling 10-04).
                     
                  
                        Afsætning
                     
                     
                        Fleksibelt benchmark, der skal fastsættes efter en grundig analyse af afsætningen.
                     
                  
                        Sports- og fritidsfiskeri
                     
                     
                        Fleksibelt benchmark, der skal fastsættes efter en grundig analyse af sports- og fritidsfiskeriet. Faststående tunfiskenet
                     
                  
                        Faststående tunfiskenet
                     
                     
                        Alt fiskeri med faststående fiskenet, herunder overførsel og høst, skal inspiceres og dækkes af nationale observatører.
                     
                  
         
            BILAG II
            
               PROCEDURER, SOM SKAL FØLGES AF EMBEDSMÆND
            
            1.   Inspektionsopgaver
            
            1.1.   Generelle inspektionsopgaver
            
            For hver kontrol og inspektion udfærdiges der en inspektionsrapport i det format, der er fastsat i dette bilags punkt 2. Embedsmændene skal under alle omstændigheder kontrollere og notere følgende i rapporten:
            
                        1)
                     
                     
                        identitetsoplysninger for de ansvarlige personer, for fartøjet, og for akvakulturbrugspersonale osv. involveret i de inspicerede aktiviteter
                     
                  
                        2)
                     
                     
                        tilladelser, licenser og fiskeritilladelse
                     
                  
                        3)
                     
                     
                        relevant fartøjsdokumentation f.eks. logbøger, overførsels- og omladningsopgørelser, ICCAT-fangstdokumenter for almindelig tun, reeksportlicenser og anden dokumentation, der undersøges i forbindelse med kontrol og inspektion, jf. ICCAT-henstilling 10-04
                     
                  
                        4)
                     
                     
                        detaljerede oplysninger om størrelsen af de almindelige tun, der er blevet fanget, fanget med faststående fiskenet, overført, omladet, landet, transporteret, anbragt i bur, opdrættet, forarbejdet eller solgt inden for rammerne af genopretningsplanen. Ved anbringelse i bur omfatter dette krydskontrol mellem meddelelsen om anbringelse i bur, videooptagelser og resultaterne af prøveudtagningsprogrammer og pilotundersøgelser
                     
                  
                        5)
                     
                     
                        bifangstprocenten for almindelig tun opbevaret ombord på fartøjer, der ikke fisker aktivt efter almindelig tun.
                     
                  Oplysninger om alle relevante resultater af overvågning fra luften eller af inspektion på havet, inspektion i havne, inspektion af faststående tunfiskenet, inspektion af akvakulturbrug eller inspektion af andre berørte virksomheder, skal anføres i inspektionsrapporterne. Ved inspektioner inden for rammerne af ICCAT-ordningen for fælles international inspektion bør embedsmanden registrere de foretagne inspektioner og eventuelle afslørede overtrædelser, jf. fartøjets logbog.
            Disse resultater sammenholdes med de oplysninger, som embedsmændene får stillet til rådighed af andre kompetente myndigheder, herunder FOS-data (FOS = fartøjsovervågningssystem) og lister over fartøjer med tilladelse, observatørrapporter, videooptagelser og alle dokumenter i relation til fiskeriet.
            1.2.   Inspektionsopgaver i forbindelse med overvågning fra luften
            
            Embedsmændene indberetter overvågningsdata til brug for krydskontrol og sammenholder især observationer af fiskerfartøjer med FOS-data og godkendte lister.
            Embedsmændene observerer og rapporterer ulovligt, urapporteret og ureguleret fiskeri og brugen af fly og helikoptere til sporing.
            Der skal udvises særlig opmærksomhed om lukkede områder, fangstperioder og aktiviteter, der udøves af fiskerflåder, for hvilke der gælder undtagelser.
            1.3.   Inspektionsopgaver på havet
            
            1.3.1.   Generelle inspektionsopgaver
            
            Hvis døde fisk tages ombord på et fangstfartøj eller befinder sig ombord på et fabriksfartøj eller et transportfartøj, skal embedsmændene altid sammenholde mængden af fisk, der beholdes ombord med den mængde, der er registreret i de relevante dokumenter.
            Hvis levende fisk overføres, forsøger embedsmændene at fastslå, hvilke hjælpemidler de pågældende parter bruger til at skønne mængden af overført levende almindelig tun, for så vidt angår resultaterne af pilotundersøgelser. Embedsmændene skal have adgang til og verificere de overførte mængder, som er registreret ved videooptagelser.
            Medlemsstaternes dykkerkontrollører vil udføre en række »spot check«-inspektioner i transportburene og kontrollere, om antallet og den anslåede vægt, der er fanget og overført, svarer til angivelsen på ICCAT-overførselsopgørelsen ombord på slæbebådene. Embedsmændene skal systematisk kontrollere:
            
                        1)
                     
                     
                        at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister)
                     
                  
                        2)
                     
                     
                        at fartøjets dokumentation er i overensstemmelse med kravene
                     
                  
                        3)
                     
                     
                        at fiskerfartøjet er udstyret med et fungerende fartøjsovervågningssystem (FOS), og at kravene om FOS-meldinger efterleves
                     
                  
                        4)
                     
                     
                        at fiskerfartøjerne respekterer lukkede fangstområder og -perioder
                     
                  
                        5)
                     
                     
                        at fangstdokumentationen er i overensstemmelse med kravene
                     
                  
                        6)
                     
                     
                        at kvoter og/eller bifangstbegrænsninger overholdes
                     
                  
                        7)
                     
                     
                        at størrelsessammensætningen af fangsterne ombord er respekteret med henblik på overholdelsen af mindstemålsreglerne
                     
                  
                        8)
                     
                     
                        den fysiske mængde af alle arter ombord og behandlingsgrad
                     
                  
                        9)
                     
                     
                        fiskeredskaber ombord
                     
                  
                        10)
                     
                     
                        at der i givet fald er en observatør ombord.
                     
                  Embedsmændene skal observere og indberette ulovlige, urapporterede og uregulerede fangstaktiviteter og brugen af fly og helikoptere til sporing.
            1.3.2.   Inspektionsopgaver i forbindelse med overførsel
            
            Embedsmændene skal systematisk kontrollere:
            
                        1)
                     
                     
                        at kravene om en forudgående meddelelse om overførsel efterleves
                     
                  
                        2)
                     
                     
                        at flagstaten har givet og meddelt fartøjsføreren eller den ansvarlige for det faststående fiskenet eller akvakulturbruget, alt efter tilfældet, nummeret for tilladelsen for hver overførsel senest 48 timer efter forelæggelsen af den forudgående meddelelse om overførsel
                     
                  
                        3)
                     
                     
                        at ICCAT's krav til overførselsopgørelsen efterleves
                     
                  
                        4)
                     
                     
                        at overførselsopgørelsen er undertegnet af den regionale ICCAT-observatør ombord og overdraget til slæbebådens fører
                     
                  
                        5)
                     
                     
                        at videokravene er overholdt
                     
                  
                        6)
                     
                     
                        hvordan antallet og vægten af almindelig tun er anslået på fangsttidspunktet ved hjælp af pilotundersøgelser, herunder brug af stereoskopiske kameraer.
                     
                  1.3.3.   Inspektionsopgaver i forbindelse med fælles fiskeri
            
            Embedsmændene skal systematisk kontrollere:
            
                        1)
                     
                     
                        at kravene til det fælles fiskeri efterleves med hensyn til de oplysninger, der skal rapporteres i fiskerilogbogen
                     
                  
                        2)
                     
                     
                        at myndighederne i flagmedlemsstaterne har udstedt en tilladelse til fælles fiskeri til deres fiskerfartøjer efter modellen i bilag V til forordning (EF) nr. 302/2009
                     
                  
                        3)
                     
                     
                        at der er en observatør til stede under det fælles fiskeri.
                     
                  1.4.   Inspektionsopgaver ved landing
            
            Embedsmændene skal systematisk kontrollere:
            
                        1)
                     
                     
                        at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister, hvis dette er relevant)
                     
                  
                        2)
                     
                     
                        at de kompetente myndigheder har modtaget en forudgående meddelelse om anløb med henblik på landing
                     
                  
                        3)
                     
                     
                        at den kompetente myndighed har sendt en landingsopgørelse til fiskerfartøjets flagstatsmyndighed senest 48 timer efter afsluttet landing
                     
                  
                        4)
                     
                     
                        at fiskerfartøjet er udstyret med et fungerende fartøjsovervågningssystem (FOS), og at kravene om FOS-meldinger efterleves
                     
                  
                        5)
                     
                     
                        at fartøjets dokumentation er i overensstemmelse med kravene
                     
                  
                        6)
                     
                     
                        den fysiske mængde fanget fisk ombord og behandlingsgrad
                     
                  
                        7)
                     
                     
                        den samlede fangsts sammensætning ombord med henblik på at kontrollere overholdelsen af bifangstregler
                     
                  
                        8)
                     
                     
                        størrelsessammensætningen af fangsterne ombord med henblik på at kontrollere overholdelsen af mindstemålsregler
                     
                  
                        9)
                     
                     
                        fiskeredskaber ombord
                     
                  
                        10)
                     
                     
                        i tilfælde af landing af forarbejdede varer, at ICCAT’s omregningskoefficienter er blevet anvendt til at beregne den forarbejdede almindelige tuns rundvægtsækvivalent
                     
                  
                        11)
                     
                     
                        at almindelig tun, der landes af stangfartøjer, langlinefartøjer, håndlinefartøjer eller dørgefartøjer i det østlige Atlanterhav og Middelhavet, er behørigt halemærket.
                     
                  1.5.   Inspektionsopgaver ved omladning
            
            Embedsmændene skal systematisk kontrollere:
            
                        1)
                     
                     
                        at fiskerfartøjerne har tilladelse til at fiske (mærkning, identitet, licens, fiskeritilladelse og ICCAT-lister)
                     
                  
                        2)
                     
                     
                        at der er sendt en forudgående meddelelse om anløb af havn, og at oplysningerne deri om omladning er korrekte
                     
                  
                        3)
                     
                     
                        at de omladende fiskerfartøjer, der ønsker at omlade, har fået forudgående tilladelse af deres flagstat
                     
                  
                        4)
                     
                     
                        at de mængder, for hvilke der er givet forudgående meddelelse om, at de skal omlades, er verificeret
                     
                  
                        5)
                     
                     
                        at en omladningsopgørelse er sendt til flagstaterne senest 48 timer efter den dag, hvor omladningen fandt sted i en havn
                     
                  
                        6)
                     
                     
                        at den relevante dokumentation, herunder omladningsopgørelse, ICCAT-fangstdokument for almindelig tun og reeksportlicens, er ombord og er behørigt udfyldt
                     
                  
                        7)
                     
                     
                        i tilfælde af landing af forarbejdede varer, at ICCAT’s omregningskoefficienter er blevet anvendt til at beregne den forarbejdede almindelige tuns rundvægtsækvivalent.
                     
                  1.6.   Inspektionsopgaver på akvakulturbrug
            
            Embedsmændene skal systematisk kontrollere:
            
                        1)
                     
                     
                        at den relevante dokumentation (fangstdokument for almindelig tun, reeksportlicens, overførselsopgørelse og omladningsopgørelse) findes og er behørigt udfyldt og rapporteret
                     
                  
                        2)
                     
                     
                        at der for anbringelsen i bur er givet tilladelse fra myndighederne i den medlemsstat, som fangstfartøjet og/eller det faststående tunfiskenet og akvakulturbruget henhører under
                     
                  
                        3)
                     
                     
                        at en regional ICCAT-observatør var til stede ved enhver anbringelse i bur og høst af almindelig tun, og at denne har valideret meddelelserne om anbringelse i bur
                     
                  
                        4)
                     
                     
                        at enhver overførsel fra bure til akvakulturbrug er blevet overvåget ved hjælp af et videokamera i vandet
                     
                  
                        5)
                     
                     
                        at opdrætsmedlemsstaten ikke vil acceptere anbringelse i bur af almindelig tun i det tilfælde, at mængden i antal og/eller vægt overstiger, hvad der tillades anbragt i bur af flagmedlemsstaten
                     
                  
                        6)
                     
                     
                        at der for enhver anbringelse i bur er foretaget stikprøveudtagning, også når fisk overføres fra et afsnit af et faststående fiskenet til et opfedningsbur.
                     
                  Medlemsstaternes dykkerkontrollører vil udføre en række »spot check«-inspektioner i opdrætsburene for at fastslå mængden af fisk, der er anbragt i bur. Denne opgave udføres af dykkere, som i én medlemsstat også vil benytte et stereoskopisk kamera.
            1.7.   Inspektionsopgaver i forbindelse med transport og afsætning
            
            Embedsmændene skal systematisk kontrollere:
            
                        1)
                     
                     
                        for så vidt angår transport, især de relevante ledsagedokumenter og krydstjekke dem med de fysiske mængder, der transporteres
                     
                  
                        2)
                     
                     
                        for så vidt angår afsætning, at den relevante dokumentation, herunder det relevante fangstdokument for almindelig tun og reeksportlicensen, foreligger og er behørigt udfyldt.
                     
                  2.   Inspektionsrapporter
            
            
                        1)
                     
                     
                        I forbindelse med inspektioner, som foretages inden for rammerne af ICCAT-ordningen for fælles international inspektion, benytter embedsmænd modellen i tillæg 1 til dette bilag.
                     
                  
                        2)
                     
                     
                        For så vidt angår andre inspektioner, skal embedsmændene benytte deres nationale rapportmodeller, der udfyldes i overensstemmelse med artikel 100 og bilag XXVII i Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1).
                     
                  
         
            Tillæg 1
            
               ICCAT–INSPEKTIONSRAPPORT Nr. …
            
            
               
            
               
            
               KONSTATEREDE ALVORLIGE OVERTRÆDELSER
            
            
               
         «
      
         (1)  EUT L 112 af 30.4.2011, s. 1.